2022.3.21.
HU
Az Európai Unió Hivatalos Lapja
C 126/3
Ezért amikor egy ökológiai szárazföldi élelmiszer-termelő állatfajt a forgalombahozatali engedély adott fajra vonatkozó feltételei szerint használt állatgyógyászati készítménnyel kezelnek, az adott állatból ökológiai módon előállított élelmiszerek előállítására vonatkozó élelmezés-egészségügyi várakozási idő a kétszerese az ilyen állatgyógyászati készítmény jellemzőinek a forgalombahozatali engedélyben foglalt összefoglalójában az adott faj esetében meghatározott élelmezés-egészségügyi várakozási időnek, és legalább 48 óra.
Abban az esetben, ha az állatgyógyászati készítmény jellemzőinek a forgalombahozatali engedélyben foglalt összefoglalójában a szárazföldi élelmiszer-termelő állatfajra vonatkozóan meghatározott élelmezés-egészségügyi várakozási idő nulla nap, az ökológiai termelésben 48 órának kell lennie.
2022. január 28-tól az állatgyógyászati készítményekről és a 2001/82/EK irányelv hatályon kívül helyezéséről szóló (EU) 2019/6 rendelet az (EU) 2018/848 rendeletnek az ökológiai termelésre vonatkozó különös rendelkezéseivel együtt alkalmazandó, és a helyzet továbbra is a fent leírttal azonos.
3. kérdés: Ha egy adott fajhoz tartozó, ökológiai szárazföldi élelmiszer-termelő állatot a forgalombahozatali engedély e fajra vonatkozó feltételeitől eltérően használt állatgyógyászati készítménnyel kezelnek, milyen élelmezés-egészségügyi várakozási időt kell alkalmazni a kémiai úton előállított allopátiás állatgyógyászati készítmény – beleértve az antibiotikumokat is – szokásos felhasználási feltételek mellett történő utolsó alkalmazása és az ezen állatból ökológiai módon előállított élelmiszerek előállítása között?
Amennyiben egy adott fajhoz tartozó, ökológiai szárazföldi élelmiszer-termelő állatot 2022. január 1-je és 2022. január 27. között olyan állatgyógyászati készítménnyel kezelnek, amelyet a forgalombahozatali engedélyben az adott fajra vonatkozóan meghatározott feltételektől eltérően használnak, a megadott élelmezés-egészségügyi várakozási idő nem lehet rövidebb, mint: – 14 nap a tojás, – 14 nap a tej, – 56 nap a baromfiból és emlősökből származó hús esetében, beleértve a zsírt és a belsőséget, ami a 2001/82/EK irányelv 11. cikkében a hagyományos élelmiszer-termelő állatfajokra megállapított élelmezés-egészségügyi várakozási idő legalább kétszeresének felel meg. 2022. január 28-tól az állatgyógyászati készítményekről és a 2001/82/EK irányelv hatályon kívül helyezéséről szóló (EU) 2019/6 rendelet az (EU) 2018/848 rendeletnek az ökológiai termelésre vonatkozó különös rendelkezéseivel együtt alkalmazandó.
Az (EU) 2019/6 rendelet 113. cikke meghatározza szárazföldi élelmiszer-termelő állatok esetében az állatgyógyászati készítményeknek a forgalombahozatali engedélyben foglalt feltételektől eltérő használatára, 115. cikke pedig az élelmiszertermelő állatokon a forgalombahozatali engedélyben foglalt feltételektől eltérő módon felhasznált gyógyászati készítményekre vonatkozó élelmezés-egészségügyi várakozási időre alkalmazandó szabályokat.
A 115. cikk a következőképpen rendelkezik: „kivéve, ha egy felhasznált gyógyászati készítmény élelmezés-egészségügyi várakozási ideje a készítmény készítményjellemzőinek összefoglalójában az érintett állatfaj tekintetében meghatározásra került – az élelmezésegészségügyi várakozási időt az állatorvos a következő kritériumokkal összhangban határozza meg: a) az élelmiszer-termelő emlősök, szárnyasok és tenyésztett szárnyasvad húsa és egyéb ehető szövetei tekintetében a várakozási idő nem lehet kevesebb, mint: i.
a készítmény jellemzőinek összefoglalójában húsra és egyéb ehető szövetekre megadott leghosszabb élelmezésegészségügyi várakozási idő 1,5-szörös szorzóval szorozva;
ii.
28 nap, ha a gyógyászati készítményt élelmiszer-termelő állatokra nem engedélyezték; iii.
egy nap, ha a gyógyászati készítmény élelmezés-egészségügyi várakozási ideje nulla, és azt az engedélyezett célállat fajtól eltérő rendszertani családban alkalmazzák; b) az emberi fogyasztásra szánt tejet termelő állatok teje esetében a várakozási idő nem lehet kevesebb, mint: i.
a készítmény jellemzőinek összefoglalójában bármely állatfaj tejére megadott leghosszabb élelmezés-egészségügyi várakozási idő 1,5-szörös szorzóval szorozva;